Omkring 45 deltagere fra hele landet har dedikeret hele weekenden til deres fjernstyrede bil. Bilerne dyster i forskellige klasser efter størrelse og motorkraft, men fælles for dem alle er, at de kan justeres ned i den mindste Derfor bliver der også holdt skarpt øje med snyd. -Selvom det er en hobbysport, så kan man godt snyde en lille smule. For meget spænding på batteriet, for lidt vægt, og det kan give en fordel, de andre ikke har, siger Lars Dreier, der er formand i Aalborg RC. Når det kommer til deres fjernstyrede hobby, har ingen af mekanikentusiasterne noget problem med at blive kaldt nørder. -Jeg vil sige, halvdelen af det, det er at køre, den anden halvdel det er at komme ud og fortælle alle vores røverhistorier og slappe af. Og vi er jo drenge, til vi dør, det må vi indrømme, siger Lars Dreier. Ifølge formanden for Aalborg RC kan et godt begynder bilsæt købes for omkring 4000 kroner.

Opsummering:
De små biler fik fuld gas ved stort stævne i Nørresundby.